《题徐秘校达轩》
宋代·王炎

洙泗之学心为宗，以心会理俱圆融。
皎如日月犹有蚀，岂可讲习无深功。
仲祥家自有师友，个中尝指入门否。
磨大约浸灌更覃，道不外求皆我有。
灵台四辟如八窗，面面高明悉通透。
此道周流无定名，此心微妙无定形。
知随物诱心失位，思而不达空营营。
为君再下一转语，敬以摄心思乃精。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。